

**Leievilkår for Christianholms festning**

1. Leietaker har leid Christiansholm festning for perioden beskrevet i søknaden om leie.
2. Prisene gjelder for leie av Kongens batteri (2.etg) samt toalettanleggene i Slavebrakka.
3. Leiesummen inkluderer bruk av anretningsrommet, rydding av stoler og bord, renhold og renovasjon.
4. Festningsvollen er åpen for publikum fra kl. 0900 – 2100 i perioden 15.mai -15.september. På lørdager kan leietaker stenge festningsvollen kl. 1800.
5. Rotunden i 1. etasje kan brukes ved nærmere avtale.
6. Strømutgifter i perioden betales etter avlest måler med kr.1,- pr kwh. Inkludert i leiesummen er et forbruk på 250 kwh/døgn.
7. Leietaker forholder seg til avtalt tid for leie, og betaler ihht gjeldende prisliste. Ekstra kostnader påløper ved bruk utover avtalt tid.
8. Blir alarm til eiendommen utløst ved uaktsomt bruk kan det påløpe ekstra kostnader for leietaker.
9. Leietaker får utlevert nøkkel til lokalet og er personlig ansvarlig for den. Nøkkel overleveres etter avtale. Ved tap av nøkkel påløper det kostnader som leietaker må dekke.
10. Alle arrangement skal være avsluttet innen kl. 0200. Leietaker må ta hensyn til naboer (støy), jfr. Nabolovens bestemmelser.
11. Alle dører og vinduer lukkes og låses. Leietaker skal forlate lokalene ryddet, medbrakte eiendeler skal være fjernet.
12. Anretningen og alt av utstyr, tallerkener, serviser skal vaskes og settes på plass.
13. Øvrig renhold besørges av utleier og inngår i utleieprisen.
14. Bygget er miljøsertifisert. Avfall sorteres. Benytt avfallsdunker på utsiden.
15. Leietaker er ansvarlig for utgifter som påløper ved mangelfull låsing og rydding.
16. Leietaker plikter å sette seg inn i branninstruks, rømningsveier og brannslukningsmateriell før arrangementet finner sted. All sikkerhetsinformasjon er på huset.

Leievilkår for Christianholms festning er lest og akseptert.

Signatur............................dato........................